Apstiprināti ar

Jelgavas valstspilsētas domes

25.11.2021. lēmumu Nr.19/6

**NOTEIKUMI**

**“Jelgavas valstspilsētas pašvaldības izglītības iestāžu vadītāju profesionālās darbības novērtēšana”**

*Izdoti saskaņā ar likuma “Par pašvaldībām” 41.panta pirmās daļas 2.punktu*

1. Noteikumi nosaka kārtību, kādā Jelgavas valstspilsētas pašvaldības izglītības iestāžu vadītāju profesionālās darbības novērtēšanas komisija (turpmāk – Komisija) novērtē Jelgavas valstspilsētas pašvaldības izglītības iestāžu (turpmāk – Izglītības iestāde) vadītāju profesionālo darbību.
2. Izglītības iestādes vadītājs ne vēlāk kā 1 (vienu) mēnesi pirms novērtēšanas perioda beigām sagatavo un iesniedz Komisijas sekretāram Izglītības iestādes vadītāja profesionālas darbības novērtējumu (1.pielikums) (turpmāk – Novērtējums), aizpildot kolonnas “Izglītības iestādes vadītāja pašnovērtējums”.
3. Jelgavas valstspilsētas pašvaldības iestādes “Jelgavas izglītības pārvalde” (turpmāk – Izglītības pārvalde) vadītājs 1 (viena) mēneša laikā izskata Izglītības iestādes vadītāja profesionālās darbības Novērtējumu, ja nepieciešams precizē informāciju par Izglītības iestādes vadītāja profesionālo darbību, un sniedz Izglītības iestādēs vadītāja profesionālās darbības novērtējumu, aizpildot Novērtējumā kolonnas “Izglītības pārvaldes novērtējums”.
4. Komisijas sekretārs Novērtējumu nosūta Komisijas locekļiem.
5. Komisijas priekšsēdētājs sasauc Komisijas sēdi, uzaicinot sēdē piedalīties Izglītības iestādes vadītāju.
6. Izglītības iestādes vadītāja profesionālo darbību Komisija novērtē, nosakot Izglītības iestādes vadītāja profesionālās darbības individuālo mērķu (turpmāk – vadītāja darbības mērķis) izpildes kvalitātes vērtējumus saskaņā ar noteikumu 2.pielikumu.
7. Komisija lēmumu par Izglītības iestādes vadītāja profesionālās darbības vērtējumu pieņem koleģiāli vienojoties, un Komisijas sekretārs Komisijas lēmumu ieraksta Novērtējumā, aizpildot kolonnu “Komisijas vērtējums”.
8. Izglītības iestādes vadītājs iepazīstas ar Novērtējumu, paraksta to un iesniedz to parakstīšanai Komisijas priekšsēdētājam un Izglītības pārvaldes vadītājam.
9. Ja Komisija kādu no Izglītības iestādes vadītāja darbības mērķiem novērtē ar izpildes kvalitātes vērtējumu “nepietiekami”, Izglītības iestādes vadītāja profesionālā darbība atzīstama par neatbilstošu Izglītības likuma 30.pantam un Komisija Izglītības iestādes vadītājam nosaka steidzami veicamos uzdevumus profesionālās darbības pilnveidei, to izpildes termiņu un atkārtoti novērtē Izglītības iestādes vadītāja profesionālo darbību.
10. Ja Izglītības iestādes vadītāja darbības mērķus Komisija novērtē vismaz ar izpildes kvalitātes vērtējumu “jāpilnveido”, Izglītības iestādes vadītāja profesionālā darbība atzīstama par atbilstošu Izglītības likuma 30.pantam un Komisija Izglītības iestādes vadītājam nosaka Izglītības iestādes vadītāja darbības mērķus nākamajam novērtēšanas periodam.

Jelgavas valstspilsētas pašvaldības iestādes

“Jelgavas izglītības pārvalde” vadītāja G.Auza

1.pielikums

Noteikumiem “Jelgavas valstspilsētas pašvaldības izglītības iestāžu vadītāju profesionālās darbības novērtēšana”

**Izglītības iestādes vadītāja profesionālās darbības novērtējums**

|  |  |
| --- | --- |
| **Izglītības iestāde:** |  |
| **Izglītības iestādes vadītāja vārds, uzvārds:** |  |
| **Amatā nostrādātais laiks:** |  |
| **Darbinieku skaits izglītības iestādē:** |  |
| **Novērtēšanas periods:** |  |

**1. Profesionālās darbības novērtējums**

**1.1. Profesionālās darbības mērķi**

| **Mērķis** | **Sasniedzamais rezultāts** | **Izglītības iestādes vadītāja pašnovērtējums**  *Maksimums 2000 rakstu zīmes* | **Izglītības pārvaldes novērtējums**  *Maksimums 2000 rakstu zīmes* | **Komisijas vērtējums** |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |

**1.2. Amata pienākumu izpilde**

|  |  |  |
| --- | --- | --- |
| **Izglītības iestādes vadītāja pašnovērtējums**  *Maksimums 2000 rakstu zīmes* | **Izglītības pārvaldes novērtējums**  *Maksimums 2000 rakstu zīmes* | **Komisijas vērtējums** |
|  |  |  |

**1.3. Profesionālā kvalifikācija**

| **Profesionālās kvalifikācijas joma** | **Izglītības iestādes vadītāja pašnovērtējums**  *Maksimums 2000 rakstu zīmes* | **Izglītības pārvaldes novērtējums**  *Maksimums 2000 rakstu zīmes* | **Komisijas vērtējums** |
| --- | --- | --- | --- |
| **Izglītība** |  |  |  |
| **Profesionālā pieredze** |  |  |  |
| **Profesionālās zināšanas un prasmes** |  |  |  |
| **Vispārējās zināšanas un prasmes** |  |  |  |

**2. Izglītības iestādes vadītāja redzējums par izglītības iestādes attīstību turpmāko trīs gadu periodā *(****Maksimums 2000 rakstu zīmes)*

|  |
| --- |
|  |

**3. Profesionālās darbības pilnveide**

| **Zināšanas, prasmes vai kompetences, kas jāattīsta** | **Attīstības pasākuma nosaukums** | **Izglītības iestādes vadītāja pamatojums ieguvumiem no attīstības pasākuma** | **Komisijas norādījumi nākamajam novērtēšanas periodam** |
| --- | --- | --- | --- |
|  |  |  |  |

|  |  |  |  |
| --- | --- | --- | --- |
|  |  |  |  |
| Izglītības iestādes vadītājs | / | datums |  |
|  | (vārds, uzvārds, paraksts) |  |  |
| Komisijas priekšsēdētājs | / | datums |  |
|  | (vārds, uzvārds, paraksts) |  |  |
| Izglītības pārvaldes vadītājs | / | datums |  |
|  | (vārds, uzvārds, paraksts) |  |  |

2. pielikums

Noteikumiem “Jelgavas valstspilsētas pašvaldības izglītības iestāžu vadītāju profesionālās darbības novērtēšana”

**Izglītības iestādes vadītāja profesionālās darbības mērķu izpildes kvalitātes vērtējumi**

|  |  |
| --- | --- |
| **Profesionālās darbības mērķu izpildes kvalitātes vērtējums** | **Kvalitātes vērtējumu vispārīgais raksturojums** |
| „nepietiekami” | Izglītības iestādes vadītāja profesionālajā darbībā konstatēti profesionālās darbības vai normatīvo aktu pārkāpumi. Izglītības iestādē nav nodrošināta normatīvo aktu ievērošana, nav nodrošināta mācību procesa nepārtrauktība un tā īstenošanas kvalitāte, pieļauti pārkāpumi Izglītības iestādes intelektuālo, finanšu un materiālo līdzekļu izmantošanā. |
| „jāpilnveido” | Izglītības iestādes vadītāja profesionālajā darbībā ir konstatēti divi un vairāk trūkumi mērķtiecīgas skolvadības sistēmas izveidē un īstenošanā mācīšanas un mācīšanās kvalitātes izvērtēšanai un pilnveidei, kurus nepieciešams pilnveidot nākamajā Izglītības iestādes vadītāja profesionālās darbības novērtēšanas periodā. |
| „labi” | Izglītības iestādes vadītāja profesionālā darbība atbilst optimāli sasniedzamajam kvalitātes līmenim - Izglītības iestādes vadītājam ir prasmes patstāvīgi plānot un nodrošināt Izglītības iestādes darbību, identificēt un risināt problēmas pedagoģiskā darba organizācijā, Izglītības iestādes vadītājam ir izpratne par mācību procesa nodrošināšanu un tā kvalitātes vērtēšanas kritērijiem, Izglītības iestādes vadītājs ikdienas darbā demonstrē kompleksas prasmes un zināšanas skolvadībā, Izglītības iestādes intelektuālo, finanšu un materiālo līdzekļu izmantošanā. |
| „ļoti labi” | Izglītības iestādes vadītāja profesionālā darbība pārsniedz optimāli sasniedzamo kvalitātes līmeni, Izglītības iestādē tiek uzkrāta, apkopota un popularizēta tās pieredze, ar kuru tā sistēmiski un mērķtiecīgi dalās ar citām izglītības iestādēm. |
| „izcili” | Izglītības iestādes vadītāja profesionālā darbība būtiski pārsniedz optimāli sasniedzamo kvalitātes līmeni, ko raksturo izglītības procesa plānošanā, īstenošanā, pārraudzībā un pilnveidē ieviestas inovācijas, kuras padziļināti pētīta un popularizē valsts un starptautiskā līmenī. |